《吴下同年会诗》
宋代·章澥

咫尺天颜只暂违，两台联桂世诚稀。
共观鹏运垂云举，还幸鱼寒密藻依。
赋政将明仲山甫，登楼吟咏谢玄晖。
要津自足升英俊，六鹢毋令恨退飞。

作者简介：章澥，字仲济（《八琼室金石补正》卷一一六），吴郡（今江苏苏州）人。祖籍浦城（今福建浦城）。孝宗隆兴元年（一一六三）进士（《吴郡志》卷二八）。